ᱥᱤᱣᱲᱤ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ

ᱥᱤᱣᱲᱤ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱫᱚ ᱦᱩᱭᱩᱜ ᱠᱟᱱᱟ ᱵᱷᱟᱨᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱢᱤᱫᱴᱟᱝ ᱥᱟᱥᱚᱱᱟᱱ ᱪᱟᱸᱜᱟ ᱠᱷᱚᱸᱰ ᱾

 ᱢᱤᱫ ᱧᱮᱱᱮᱞ  

ᱠᱚᱧᱮ ᱦᱤᱸᱥ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱵᱨᱟᱦᱢᱚᱱᱤᱼᱢᱟᱭᱩᱨᱟᱠᱠᱷᱤ ᱵᱮᱰᱟ, ᱠᱚᱧᱮ ᱨᱮ ᱵᱨᱟᱦᱢᱚᱱᱤ ᱟᱨ ᱮᱛᱚᱢ ᱨᱮ ᱢᱚᱭᱩᱨᱟᱠᱠᱷᱤ ᱛᱟᱞᱟ ᱴᱚᱴᱷᱟ ᱨᱮ ᱢᱮᱱᱟᱜ ᱢᱤᱫᱴᱟᱝ ᱡᱚᱜᱚᱼᱦᱩᱰᱤᱧ ᱯᱷᱤᱡᱤᱭᱳᱜᱨᱟᱯᱷᱤᱠ ᱴᱚᱴᱷᱟ ᱠᱟᱱᱟ, ᱥᱤᱣᱲᱤ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱫᱚ ᱥᱤᱣᱲᱤᱼᱵᱳᱞᱯᱩᱨ ᱥᱚᱢᱟᱱ ᱴᱚᱴᱷᱟ ᱨᱮ ᱥᱮᱞᱮᱫ ᱟᱠᱟᱱᱟ, ᱟᱨ ᱢᱤᱫᱴᱟᱝ ᱡᱚᱜᱚᱼᱦᱩᱰᱤᱧ ᱯᱷᱤᱡᱤᱭᱳᱜᱨᱟᱯᱷᱤᱠ ᱴᱚᱴᱷᱟ ᱡᱟᱦᱟᱸ ᱫᱚ ᱢᱚᱭᱩᱨᱟᱠᱠᱷᱤ ᱟᱨ ᱚᱡᱚᱭ ᱨᱮᱭᱟᱜ ᱛᱟᱞᱟᱼᱞᱤᱸᱜᱤᱱ ᱠᱚ ᱥᱮᱞᱮᱫ ᱟᱠᱟᱫᱟ᱾ ᱥᱚᱢᱟᱱ ᱴᱚᱴᱷᱟ ᱫᱚ ᱠᱚᱧᱮᱼᱯᱟᱪᱮ ᱠᱷᱚᱱ ᱮᱛᱚᱢᱼᱥᱟᱢᱟᱝ ᱥᱮᱫ ᱢᱤᱫ ᱥᱮᱪ ᱩᱥᱩᱞ ᱴᱚᱴᱷᱟ ᱨᱮᱭᱟᱜ ᱴᱳᱯᱳᱜᱨᱟᱯᱷᱤ ᱩᱫᱩᱜ ᱥᱚᱫᱚᱨ ᱟᱠᱟᱱᱟ ᱾ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱯᱟᱪᱮ ᱦᱤᱸᱥ ᱫᱚ ᱵᱚᱠᱨᱮᱥᱥᱚᱨ ᱩᱥᱩᱞ ᱴᱚᱴᱷᱟ ᱵᱮᱱᱟᱣ ᱟᱠᱟᱱᱟ, ᱡᱟᱦᱟᱸ ᱫᱚ ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱭᱟᱜ ᱵᱩᱨᱩ ᱴᱚᱴᱷᱟ ᱦᱟᱹᱵᱤᱡ ᱯᱟᱥᱱᱟᱣ ᱟᱠᱟᱱᱟ᱾ ᱦᱮᱞᱠᱟᱣᱟᱱ ᱴᱚᱴᱷᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱯᱟᱪᱮ ᱥᱤᱢᱟᱹ ᱪᱮᱛᱟᱱ ᱵᱩᱨᱩ ᱨᱮ ᱢᱮᱱᱟᱜᱼᱟ ᱾

 ᱚᱛᱱᱚᱜ  

 ᱪᱟᱸᱜᱟ ᱠᱷᱚᱸᱰ ᱠᱚ 
ᱵᱤᱨᱵᱷᱩᱢ ᱦᱚᱱᱚᱛ ᱫᱚ ᱞᱟᱛᱟᱨ ᱨᱮ ᱚᱞ ᱟᱠᱟᱱ ᱥᱟᱥᱚᱱᱟᱱ ᱪᱟᱸᱜᱟ ᱠᱷᱚᱸᱰ ᱨᱮ ᱦᱟᱹᱴᱤᱧ ᱟᱠᱟᱱᱟ:

 ᱪᱟᱪᱟᱞᱟᱣ ᱦᱟᱹᱴᱤᱧ 
ᱥᱤᱣᱲᱤ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮ ᱙ ᱜᱚᱴᱟᱝ ᱯᱩᱞᱤᱥ ᱥᱴᱮᱥᱚᱱ, ᱗ ᱜᱚᱴᱟᱝ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ, ᱗ ᱜᱚᱴᱟᱝ ᱯᱚᱧᱪᱟᱭᱮᱛ ᱥᱚᱢᱤᱛᱤ , ᱖᱒ ᱜᱚᱴᱟᱝ ᱟᱛᱳ ᱯᱚᱧᱪᱟᱭᱮᱛ ᱟᱨ ᱑᱐᱙᱒ ᱜᱚᱴᱟᱝ ᱢᱳᱣᱡᱟ , ᱙᱕᱒ ᱜᱚᱴᱟᱝ ᱦᱚᱲ ᱜᱤᱨᱟᱹᱵᱟᱥᱤ ᱟᱛᱳ , ᱓ ᱭᱟ ᱢᱤᱣᱱᱤᱥᱤᱯᱟᱞᱤᱴᱤ ᱟᱨ ᱔ ᱭᱟ ᱦᱚᱲ ᱞᱮᱠᱷᱟ ᱥᱟᱦᱟᱨ ᱢᱮᱱᱟᱜᱼᱟ ᱾ ᱢᱤᱣᱱᱤᱥᱤᱯᱟᱞᱤᱴᱤ ᱠᱚᱫᱚ ᱦᱩᱭᱩᱜ ᱠᱟᱱᱟ ᱥᱤᱣᱲᱤ ᱥᱟᱭᱛᱷᱤᱭᱟ ᱟᱨ ᱫᱩᱵᱽᱨᱟᱡᱽᱯᱩᱨ᱾ ᱦᱚᱲ ᱞᱮᱠᱷᱟ ᱥᱚᱦᱚᱨ ᱠᱚᱫᱚ ᱦᱩᱭᱩᱜ ᱠᱟᱱᱟ ᱠᱟᱨᱤᱫᱷᱤᱭᱟ, ᱠᱟᱞᱤᱯᱩᱨ, ᱟᱦᱚᱢᱮᱫᱯᱩᱨ ᱟᱨ ᱨᱟᱡᱽᱱᱚᱜᱚᱨ᱾ ᱱᱚᱶᱟ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱥᱚᱫᱚᱨ ᱫᱚᱯᱛᱚᱨ ᱥᱤᱣᱲᱤ ᱨᱮ ᱢᱮᱱᱟᱜᱼᱟ ᱾

 ᱯᱩᱞᱤᱥ ᱥᱴᱮᱥᱚᱱ 
ᱥᱤᱣᱲᱤ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮ ᱯᱩᱞᱤᱥ ᱥᱴᱮᱥᱚᱱ ᱠᱚ ᱞᱟᱛᱟᱨ ᱨᱮ ᱚᱞ ᱟᱠᱟᱱ ᱥᱩᱵᱤᱫᱷᱟᱹ ᱟᱨ ᱴᱚᱴᱷᱟ ᱢᱮᱱᱟᱜᱼᱟ ᱾

 ᱵᱚᱱᱚᱛ 
ᱥᱤᱣᱲᱤ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱠᱚᱫᱚ ᱦᱩᱭᱩᱜ ᱠᱟᱱᱟ:

 ᱟᱛᱳ ᱯᱚᱧᱪᱟᱭᱮᱛ 
ᱱᱚᱶᱟ ᱪᱟᱸᱜᱟ ᱠᱷᱚᱸᱰ ᱨᱮ ᱗ ᱜᱚᱴᱟᱝ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮᱭᱟᱜ ᱖᱒ ᱜᱚᱴᱟᱝ ᱟᱛᱳ ᱯᱚᱧᱪᱟᱭᱮᱛ ᱢᱮᱱᱟᱜᱼᱟ:

 ᱥᱤᱣᱲᱤ ᱑ ᱵᱚᱱᱚᱛ ᱫᱚ ᱮᱭᱟᱭ ᱜᱚᱴᱟᱝ ᱟᱛᱳ ᱯᱚᱧᱪᱟᱭᱮᱛ ᱛᱮ ᱵᱮᱱᱟᱣ ᱟᱠᱟᱱᱟ ᱾ ᱟᱞᱩᱱᱰᱟ, ᱠᱟᱨᱤᱫᱷᱤᱭᱟ, ᱢᱟᱞᱞᱤᱠᱯᱩᱨ, ᱛᱤᱞᱯᱟᱨᱟ, ᱵᱷᱩᱨᱠᱩᱱᱟ, ᱠᱷᱟᱛᱟᱝᱜᱟ ᱟᱨ ᱱᱟᱜᱟᱨᱤ ᱾
 ᱥᱤᱣᱲᱤ ᱒ ᱵᱚᱱᱚᱛ ᱫᱚ ᱛᱩᱨᱩᱭ ᱜᱚᱴᱟᱝ ᱟᱛᱳ ᱯᱚᱧᱪᱟᱭᱮᱛ ᱛᱮ ᱵᱮᱱᱟᱣ ᱟᱠᱟᱱᱟ ᱾ ᱚᱵᱤᱱᱟᱥᱯᱩᱨ, ᱰᱳᱢᱫᱟᱢᱟ, ᱠᱳᱢᱟ, ᱵᱚᱱᱥᱟᱱᱠᱟ, ᱠᱮᱱᱫᱩᱣᱟ ᱟᱨ ᱯᱩᱨᱚᱱᱫᱚᱨᱯᱩᱨ ᱾
 ᱥᱟᱭᱛᱷᱤᱭᱟ ᱵᱚᱱᱚᱛ ᱫᱚ ᱑᱒ ᱜᱚᱴᱟᱝ ᱟᱛᱳ ᱯᱚᱧᱪᱟᱭᱮᱛ ᱮ ᱵᱮᱱᱟᱣ ᱟᱠᱟᱫᱟ ᱾ ᱟᱦᱚᱢᱮᱫᱯᱩᱨ, ᱵᱚᱱᱚᱜᱨᱟᱢ, ᱦᱳᱨᱤᱥᱟᱨᱟ, ᱯᱟᱱᱨᱩᱭ, ᱵᱷᱨᱳᱢᱳᱨᱠᱳᱞ, ᱰᱮᱨᱤᱭᱟᱯᱩᱨ, ᱦᱳᱴᱳᱨᱟ, ᱥᱟᱝᱜᱨᱟ, ᱟᱢᱟᱨᱯᱩᱨ, ᱯᱷᱚᱞᱩᱨ, ᱢᱟᱛᱯᱟᱞᱥᱟ ᱟᱨ ᱥᱨᱤᱱᱤᱫᱷᱤᱯᱩᱨ᱾
 ᱫᱩᱵᱽᱨᱟᱡᱽᱯᱩᱨ ᱵᱚᱱᱚᱛ ᱫᱚ ᱜᱮᱞ ᱜᱚᱴᱟᱝ ᱟᱛᱳ ᱯᱚᱧᱪᱟᱭᱮᱛ ᱛᱮ ᱵᱮᱱᱟᱣ ᱟᱠᱟᱱᱟ ᱾ ᱵᱟᱞᱤᱡᱩᱨᱤ, ᱦᱮᱛᱚᱢᱯᱩᱨ, ᱞᱳᱵᱟ, ᱥᱟᱦᱚᱯᱩᱨ, ᱪᱤᱱᱯᱟᱭ, ᱡᱮᱥᱯᱩᱨ, ᱯᱚᱫᱩᱢᱟ, ᱜᱳᱦᱚᱞᱤᱭᱟᱨᱟ ᱞᱚᱠᱠᱷᱤᱱᱟᱨᱟᱭᱚᱱᱯᱩᱨ ᱟᱨ ᱯᱚᱨᱩᱞᱤᱭᱟ ᱾
 ᱠᱷᱚᱨᱟᱥᱚᱞ ᱵᱚᱱᱚᱛ ᱫᱚ ᱜᱮᱞ ᱜᱚᱴᱟᱝ ᱟᱛᱳ ᱯᱚᱧᱪᱟᱭᱮᱛ ᱛᱮ ᱵᱮᱱᱟᱣ ᱟᱠᱟᱱᱟ ᱾ ᱵᱟᱵᱩᱭᱡᱳᱨ, ᱠᱮᱱᱫᱜᱳᱨᱮ, ᱱᱟᱠᱨᱟᱠᱚᱱᱰᱟ, ᱨᱩᱯᱩᱥᱯᱩᱨ, ᱵᱟᱨᱟᱦᱚᱭ, ᱠᱷᱳᱭᱨᱟᱥᱳᱞᱮ, ᱯᱟᱱᱪᱚᱨᱟ, ᱦᱚᱡᱨᱟᱛᱯᱩᱨ, ᱞᱳᱠᱮᱯᱩᱨ ᱟᱨ ᱯᱚᱨᱥᱩᱱᱰᱤ ᱾
 ᱨᱟᱡᱽᱱᱚᱜᱚᱨ ᱵᱚᱱᱚᱛ, ᱵᱤᱨᱵᱷᱩᱢ ᱫᱚ ᱢᱚᱬᱮ ᱜᱚᱴᱟᱝ ᱟᱛᱳ ᱯᱚᱧᱪᱟᱭᱮᱛ ᱛᱮ ᱵᱮᱱᱟᱣ ᱟᱠᱟᱱᱟ ᱾ ᱵᱷᱟᱵᱟᱱᱤᱯᱩᱨ, ᱜᱟᱝᱢᱩᱨᱤᱼᱡᱚᱭᱯᱩᱨ, ᱛᱟᱱᱛᱤᱯᱟᱨᱟ, ᱪᱚᱱᱫᱨᱩᱯᱩᱨ ᱟᱨ ᱨᱟᱡᱱᱚᱜᱚᱨ ᱾
 ᱢᱚᱦᱚᱢᱢᱚᱫᱽ ᱵᱟᱡᱟᱨ ᱵᱚᱱᱚᱛ ᱫᱚ ᱑᱒ ᱜᱚᱴᱟᱝ ᱟᱛᱳ ᱯᱚᱧᱪᱟᱭᱮᱛ ᱛᱮ ᱵᱮᱱᱟᱣ ᱟᱠᱟᱱᱟ ᱾ ᱟᱝᱜᱟᱨᱜᱟᱨᱤᱭᱟ, ᱪᱟᱨᱤᱪᱟ, ᱦᱤᱝᱞᱳ, ᱯᱩᱨᱟᱱᱜᱨᱟᱢ, ᱵᱷᱟᱨᱠᱚᱛᱟ, ᱫᱮᱣᱪᱟ, ᱠᱟᱯᱤᱥᱛᱟ, ᱨᱟᱢᱯᱩᱨ, ᱵᱷᱩᱴᱩᱨᱟ, ᱜᱳᱱᱯᱩᱨ, ᱢᱚᱦᱚᱢᱚᱫ ᱵᱟᱡᱟᱨ ᱟᱨ ᱥᱮᱠᱮᱫᱟ ᱾

 ᱥᱮᱪᱮᱫ  

ᱵᱷᱟᱨᱚᱛ ᱨᱮᱭᱟᱜ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱥᱮᱪᱮᱫ ᱥᱚᱨ ᱗᱐ᱹ᱖᱘% ᱾ ᱨᱟᱢᱯᱩᱨᱦᱟᱴ ᱪᱟᱸᱜᱟ ᱠᱷᱚᱸᱰ ᱨᱮ ᱥᱮᱪᱮᱫ ᱫᱚᱨ ᱖᱙ᱹ᱑᱒% , ᱥᱤᱣᱲᱤ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮ ᱗᱑ᱹ᱑᱖% ᱟᱨ ᱵᱳᱞᱯᱩᱨ ᱪᱟᱸᱜᱟ ᱠᱷᱚᱸᱰ ᱨᱮ ᱗᱒ᱹ᱗᱑%᱾

ᱞᱟᱛᱟᱨ ᱨᱮ ᱛᱟᱹᱞᱠᱟᱹ ᱨᱮ ᱮᱢ ᱟᱠᱟᱱᱟ (ᱮᱞ ᱨᱮ ᱛᱟᱹᱞᱠᱟᱹ) ᱒᱐᱑᱓ᱼ᱑᱔ ᱥᱮᱨᱢᱟ ᱨᱮᱭᱟᱜ ᱛᱟᱹᱞᱠᱟᱹ ᱥᱟᱶᱛᱮ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱥᱮᱪᱮᱫ ᱨᱮᱭᱟᱜ ᱢᱤᱫᱴᱟᱝ ᱥᱟᱢᱮᱞᱟᱭ ᱪᱤᱛᱟᱹᱨ᱾

ᱞᱟᱛᱟᱨ ᱨᱮ ᱚᱞ ᱟᱠᱟᱱ ᱛᱷᱟᱯᱚᱱ ᱠᱚᱫᱚ ᱥᱤᱣᱲᱤ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮ ᱢᱮᱱᱟᱜᱼᱟ ᱾

 ᱑᱙᱔᱒ ᱥᱮᱨᱢᱟ ᱨᱮ ᱥᱤᱣᱲᱤ ᱵᱤᱫᱭᱟᱥᱟᱜᱚᱨ ᱠᱚᱞᱮᱡᱽ ᱛᱷᱟᱯᱚᱱ ᱞᱮᱱᱟ ᱾
 ᱑᱙᱗᱙ ᱥᱮᱨᱢᱟ ᱨᱮ ᱥᱤᱣᱲᱤ ᱨᱮ ᱵᱤᱨᱵᱷᱩᱢ ᱢᱚᱦᱟᱵᱤᱫᱽᱭᱟᱞᱚᱭ ᱛᱷᱟᱯᱚᱱ ᱞᱮᱱᱟ ᱾
 ᱵᱤᱨᱵᱷᱩᱢ ᱤᱱᱥᱴᱤᱴᱤᱭᱩᱰ ᱚᱯᱷ ᱤᱧᱡᱤᱱᱤᱭᱚᱨᱤᱝ ᱟᱨ ᱴᱮᱠᱱᱚᱞᱚᱡᱤ, ᱢᱤᱫᱴᱟᱝ AICTE ᱢᱟᱱᱚᱛ ᱮᱢ ᱤᱱᱡᱤᱱᱤᱭᱚᱨᱤᱝ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱠᱟᱱᱟ, ᱑᱙᱙᱙ ᱨᱮ ᱥᱤᱣᱲᱤ ᱨᱮ ᱛᱷᱟᱯᱚᱱ ᱞᱮᱱᱟ ᱾
 ᱑᱘᱙᱖ ᱥᱮᱨᱢᱟ ᱨᱮ ᱦᱮᱛᱟᱢᱯᱩᱨ ᱨᱮ ᱠᱨᱤᱥᱱᱚ ᱪᱚᱸᱫᱽᱨᱚ ᱠᱚᱞᱮᱡᱽ ᱛᱷᱟᱯᱚᱱ ᱞᱮᱱᱟ ᱾
 ᱑᱙᱖᱕ ᱥᱮᱨᱢᱟ ᱨᱮ ᱥᱟᱭᱛᱷᱤᱭᱟ ᱨᱮ ᱚᱵᱷᱮᱫᱟᱱᱚᱱᱫᱚ ᱢᱟᱦᱟᱵᱤᱫᱫᱟᱞᱚᱭ (ᱠᱚᱞᱮᱡᱽ) ᱛᱷᱟᱯᱚᱱ ᱞᱮᱱᱟ ᱾
 ᱒᱐᱐᱙ ᱥᱮᱨᱢᱟ ᱨᱮ ᱨᱟᱡᱽᱱᱚᱜᱚᱨ ᱨᱮ ᱨᱟᱡᱽᱱᱚᱜᱚᱨ ᱢᱚᱦᱟᱵᱤᱫᱽᱭᱟᱞᱚᱭ ᱛᱷᱟᱯᱚᱱ ᱞᱮᱱᱟ ᱾
 ᱑᱙᱙᱘ ᱥᱮᱨᱢᱟ ᱨᱮ ᱠᱷᱚᱭᱨᱟᱥᱚᱞ ᱨᱮ ᱥᱚᱭᱞᱚᱡᱟᱱᱚᱱᱫᱚ ᱯᱷᱟᱞᱜᱩᱱᱤ ᱥᱢᱨᱤᱛᱤ ᱢᱚᱦᱟᱵᱤᱫᱽᱭᱟᱞᱚᱭ ᱛᱷᱟᱯᱚᱱ ᱞᱮᱱᱟ ᱾
 ᱜᱳᱱᱯᱩᱨ ᱨᱮᱭᱟᱜ ᱵᱟᱥᱚᱱᱛᱤᱠᱟ ᱤᱱᱥᱴᱤᱴᱤᱭᱩᱴ ᱚᱯᱷ ᱤᱱᱡᱤᱱᱤᱭᱚᱨᱤᱝ ᱮᱱᱰ ᱴᱮᱠᱱᱚᱞᱚᱡᱤ (ᱯᱳᱞᱤᱴᱮᱠᱱᱤᱠ) ᱨᱮ ᱰᱞᱯᱞᱳᱢᱟ ᱠᱳᱨᱥ ᱠᱚ ᱪᱟᱞ ᱦᱩᱭᱩᱜ ᱠᱟᱱᱟ ᱾

ᱦᱚᱲᱢᱚ ᱥᱟᱶᱟᱨ
ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ
ᱛᱷᱚᱠ:ᱵᱤᱨᱵᱷᱩᱢ ᱦᱚᱱᱚᱛ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱪᱟᱸᱜᱟ ᱠᱷᱚᱸᱰ
ᱛᱷᱚᱠ:ᱵᱤᱨᱵᱷᱩᱢ ᱨᱮᱭᱟᱜ ᱪᱟᱸᱜᱟ ᱠᱷᱚᱸᱰ